Aalborg Stiftstidende, 1842-05-19
Aalborg, den 19de Mai. Af Bestemmelserne om Armeens ny Organisation hensætte vi idag, hvad vi antage for denne Provindsdeel nærmest vil have Jnteresse: Armeens Remontering skal vedblive ligesom nu. – Af Jnfanteriets 5 Brigader kommer den 3die under Generalcommanden i Nørrejylland og formeres af Liniebataillonerne 11 12 og 13, samt af det 3die Jægercorps, hvilket sidste dannes af Resten af de Tiloversblivende fra de tidligere nævnte Jægercompagnier, af det Jydske Jægercorps og af det Fyenske Jnfanteri-Regiments Jægercompagni. Den 13de Liniebataillon skal formeres af Slesvigske Jnfanteri-Regiment, og skal tilligemed den 12te garnisonere i Fredericia; den 11te i Aalborg og det 3die Jægercorps i Nyborg. Den i Aalborg garnisonerede Bataillon afgiver de i Fladstrand og paa Kyholm fornødne Garnisoner. – En Liniebataillon eller en Jægercorps bestaaer af: I Commandeur (Oberst eller Oberstlieutenant), 1 Major, 3 Capitainer af 1ste og 1 af 2den Classe, 6 Premier-, 4 Secondlieutenanter paa ældste og 2 paa yngst Gage: ialt 18 Officerer, 1 Regnskabsfører, 2 Overlæge, 2 Underlæger, 5 Mand af Understaben, 40 Underofficerer, 16 Spillemænd, 640 menige, ialt 723 Mand Fredstyrke samt 640 Mand Krigsreserve. Stabsofficerer skulle herefter ikke være Chefer for Compagnier. De iaar indkomne Recruter fordeles til de Batailloner og Corps, som ere formerede af de Regimenter og Corps, hvortil de ere udskrevne. De dresseres af Compagniets egne Officerer og Underofficerer, saa at Garnisonsexerceerskolerne bortfalde Naar en af de nuværende Jnfanteriregimenters Regimentsqvarteermestre ansættes som Regnskabsfører ved en af de nye organiserede Batailloner, saa skal han for sin Person beholde sin nuhavende Titel og Rang, hvorimod hans Efterfølger i Embedet skal benævnes Regnskabsfører. Benævnelserne Regiments=, Bataillons, Batterie, Escadrons=, Compagni Chirurg skulle bortfalde. Ved hver Jnfanteri-Brigade reglementeres en Auditeur, der besørger alle de denne Charge paahvilende Forretninger ved alle de til Brigaden, hørende Batailloner, som ere i Garnisonen. Om ogsaa flere Batailloner ere samlede i een Garnison, har dog hver Bataillon sin egen Regnskabsfører. Jægercorpserne og de Batailloner, som ere alene i en Garnison, have en Auditeur, som tillige er Regnskabsfører. - Hver Linie bataillon skal føre sin egen Fane og hver enkelt Cavalleri-Escadron sin egen Standart. De nye Faner og Standarter skulle være tøde med et hvidt Kors og forsynede med passende Emblemer samt Bataillons= eller Regiments Nr. (De sorte Faner, som det nuværende 2det Livregiment tilfods fører som Erindring til dets Oprindelse af Kjøbenhavns Studenter, skulle senere, efter nærmere Bestemmelse, overleveres til Livcorpset Studentercorpset. Saasnart som Omstændighederne tillade det, vil der blive indført Percussionslaase paa Geværene. – Gagerne ved Jnfanteriet ere normerede saaledes: Commandeuren, efter sin Anciennetet i Armeen, altern. 2000 a 2400 Rbdlr.; Majoren 1300, Capitain 1ste Classe 1050, do. 2den Cl. 640, Pr. Lieutenant 360, Sec. Lieutenant ældst Gage 270, yngst 240, Adjutanten aarl. Tillæg 90 Rbd., Auditeur og Regnskabsfører, 800, Regnskabsfører alene 600, Overlæge, efter Anciennetet, 500 a 1000, Underlæge 200 Rbd. aarligt, Understab samt Underofficerer og Mandskab fra 35 1/2 til 12 s. dagligt. - Hertil kommer endnu Qvarteerpenge og øvrige Emolumenter.